
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9016-15/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. november 14.
Előterjesztést véleményezi: PTÜB
Döntés módja: nyílt szavazás, egyszerű szótöbbség 

Mellékletek: Bérleti-üzemeltetési szerződés, Adásvételi szerződés
E L Ő T E R J E S Z T É S

Sülysáp Város Önkormányzata Képviselő-testületének

2013. november 21-én tartandó munkaterv szerinti ülésére

12. napirendhez

Tárgy: Víziközmű DMRV Zrt. általi üzemeltetése 2014-től
Tisztelt Képviselő-testület!
Májusi ülésén a Képviselő-testület 64/2013. (V. 23.) ÖKT határozatával kifejezte azon szándékát, hogy a víziközmű-üzemeltetés integrációja érdekében az ÖKOVÍZ - Önkormányzati Kommunális és Víziközmű Üzemeltető Kft. által jelenleg üzemeltetett teljes víziközmű vagyonát 2014. január 1. napjától a DMRV Duna Menti Regionális Vízmű Zrt. szolgáltató által kívánja üzemeltetni, a felek közötti egyeztetések alapján létrehozandó bérleti-üzemeltetési jogviszony keretében. Ennek érdekében 1 darab 11.000 forint névértékű DMRV részvény jegyzését követően új bérleti-üzemeltetési szerződést köt a DMRV Zrt.-vel.

Képviselő-testület döntött arról is, hogy az ÖKOVÍZ Kft.-vel fennálló üzemeltetési szerződést az üzemeltetővel 2013. december 31. napjára közös megegyezéssel megszünteti. 

Időközben az ÖKOVÍZ Kft. és a DMRV Zrt. között megállapodás született arról is, hogy a DMRV Zrt. a közvetlen víziközmű szolgáltatásban részt vevő dolgozókat továbbfoglalkoztatja.

 

A 2014. január 1-jével történő szolgáltatóváltás gördülékeny lebonyolítása érdekében két feladatunk lenne 2013. december 13-ig:

1. 1 db 11 e Ft névértékű részvényt megvásárlása a DMRV Zrt.-ben, amivel önkormányzatunk közbeszerzési eljárás lebonyolítása nélkül jogosulttá válik a bérleti-üzemeltetési szerződés megkötésére DMRV Zrt.-vel.
2. A 25 évre szóló bérleti-üzemeltetési szerződés képviselő-testületi jóváhagyása és aláírása. 
Kérem a döntés szíves meghozatalát!
…/2013. (XI. 21.) ÖKT határozat

Sülysáp Város Önkormányzatának Képviselő-testülete: 

1./ a Sülysáp Város Önkormányzata víziközmű-vagyon üzemeltetésére és víziközmű-szolgáltatási tevékenység ellátására a DMRV Duna Menti Regionális Vízmű Zrt.-vel kötendő bérleti-üzemeltetési szerződést jóváhagyja;
2./ az 1 darab 11.000 forint névértékű DMRV részvény megvásárlásáról szóló adásvételi szerződést jóváhagyja;
3./ felkéri és felhatalmazza a polgármestert a szükséges intézkedések megtételére, a szerződések aláírására.

Felelős: polgármester

Határidő: 1-2./ azonnal; 3./ 2013. december 13.
Sülysáp, 2013. november 14.

Horinka László s.k.


polgármester

